Diari Oficial de la Generalitat Valenciana


Sumari del DOGV 5247, del 27-04-2006 (2006/4702)

Concurs per a la selecció d'agent urbanitzador per al desenvolupament del programa d'actuació integrada, de caràcter industrial El Pla d'Alzira.
------------------------------------------------------------------------------------------------------------------------------------------------

### Dades del document

Número de DOGV
:   5247

Data del DOGV
:   27-04-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/4702


Data del document
:   21-04-2006

Organisme emissor
:   Ajuntament d'Alzira

Tipus de document
:   Concurs

Descriptors 

:   * Alzira
    * contracte administratiu

Concurs per a la selecció d'agent urbanitzador per al desenvolupament del programa d'actuació integrada, de caràcter industrial El Pla d'Alzira. [2006/M4702]  
1. Poder adjudicador  
1.1. Denominació oficial i adreça.  
Ajuntament d'Alzira. Carrer de Sant Roc, número 6, 46430 Alzira. Telèfon 95 302 16 28.  
1.2. Adreça per a obtindre informació i documentació.  
Ajuntament d'Alzira. Carrer de Sant Roc, número 6, 46658 Alzira. Telèfon 16 316 77 60.  
2. Objecte del contracte  
2.1. Denominació.  
Concurs per a la selecció d'agent urbanitzador per al desenvolupament del programa d'actuació integrada, de caràcter industrial El Pla d'Alzira.  
2.2. Descripció.  
Programació de l'actuació integrada, de caràcter industrial El Pla.  
2.3. Lloc on es realitzarà l'obra.  
Polígon industrial El Pla.  
2.4. Nomenclatura, classificació CPV.  
17888307 . Treballs de construcció.  
2.5 Duració del contracte i termini d'execució.  
S'establixen els següents terminis màxims:  
A. Termini màxim per a la selecció de l'empresari constructor de l'obra civil d'urbanització: 6 mesos, a comptar des de l'aprovació del projecte de reparcel·lació.  
B. Termini màxim per a l'execució de les obres d'urbanització: 24 mesos, a comptar de la selecció de l'empresari constructor.  
C. Termini màxim d'edificació dels solars: 2 anys, a comptar des de la recepció de les obres d'urbanització.  
3. Informació de caràcter jurídic, econòmic, financer i tècnic  
3.1. Depòsits i garanties sol·licitades.  
1. Els que desitgen participar en el procediment de licitació d'un programa d'actuació integrada hauran de constituir en la forma i als efectes establits en el TRLCAP, una garantia provisional equivalent al 2% de l'estimació aproximada de les càrregues del programa, IVA no inclòs, la qual ascendix a la quantitat de 66 milions d'euros.  
2. La garantia provisional respondrà del manteniment de les propostes de programa pels licitadors fins a l'adjudicació, i de la proposta de l'adjudicatari fins a la formalització del contracte per al desplegament i execució dels programes d'actuació integrada.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, a constituir en la forma i als efectes establits en el TRLCAP, s'establix en un 10% del valor de les càrregues d'urbanització, IVA no inclòs, del programa d'actuació integrada aprovat. S'ingressarà en termini màxim de 15 dies a comptar des de la notificació de l'acord d'aprovació i adjudicació del programa.  
5. Serà procedent elevar la garantia definitiva al 20% en els supòsits d'aprovació de programes d'actuació integrada en què les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.  
3.2. Condicions de participació.  
1. Podran ser urbanitzadors i promoure el present programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i complisquen les condicions de solvència econòmica i financera, tècnica i professional exigibles segons les presents bases.  
2. En cap cas no podran ser urbanitzadors ni promoure programes d'actuació integrada les persones en què concórrega alguna prohibició de contractar de les establides en l'article 20 del TRLCAP.  
3.3. Situació jurídica. Documents que han d'aportar-se.  
1. Els que desitgen prendre part en la licitació hauran de presentar en el Registre General de l'Ajuntament d'Alzira, siti al carrer de Sant Roc, número 6, en el termini de tres mesos, a comptar des de la data d'enviament de l'anunci de licitació al Diari Oficial de la Unió Europea, i en horari de 09.00 hores a 14.00 hores, de dilluns a divendres, les seues proposicions juridicoeconòmiques, integrades per dos sobres tancats, identificats en l'exterior amb la indicació de la licitació a què concórreguen i firmats pel licitador o persona que el represente i indicant el nom i cognoms o raó social del proponent amb la següent documentació en idioma castellà o valencià:  
Sobre A. Es presentarà amb el títol de programa d'actuació integrada i contindrà:  
A. Alternativa tècnica.  
B. Proposició juridicoeconòmica.  
La documentació d'este sobre serà objecte de valoració als efectes d'aprovació del programa i adjudicació de la condició d'urbanitzador.  
Sobre B. Es presentarà amb el títol de documentació i contindrà la documentació següent:  
A. Si concorreguera una societat o empresa, haurà de presentar escriptura de constitució de la societat inscrita en el Registre Mercantil. Si es tracta d'una agrupació d'interés urbanístic, es presentarà escriptura de constitució, així com inscripció en el Registre d'Agrupacions d'Interés Urbanístic dependent de la conselleria competent urbanisme.  
B. Els que compareguen o firmen proposicions en nom d'un altre o en representació de societat o persona jurídica, presentaran escriptura de poder inscrita, si és el cas, en el Registre Mercantil o registre públic corresponent.  
C. Quan l'ofertant actue en nom propi i siga empresa individual, haurà de presentar DNI o fotocòpia legalitzada d'este.  
D. Resguard acreditatiu de la fiança provisional.  
E. Declaració responsable de no trobar-se sotmés a cap de les prohibicions per a contractar establides per la legislació reguladora de la contractació administrativa, incloent expressament certificats acreditatius de trobar-se al corrent en el compliment de les obligacions tributàries i amb la seguretat social imposades per les disposicions vigents.  
F. Els documents que acrediten els requisits de solvència tècnica i professional, econòmica i financera  
G. Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desenvolupament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre-li.  
H. Declaració jurada o acta notarial acreditativa d'haver-se practicat o intentat practicar els avisos a què es referix l'article 134.4. En tot cas, amb caràcter previ a l'adjudicació, l'ajuntament requerirà a l'adjudicatari proposat la justificació documental íntegra de tals punts.  
I. En cas de concórrer a la licitació diverses empreses, compromeses a la constitució d'una unió temporal, cada una d'elles ha d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha de tindre la representació de la unió davant de l'administració, així com el compromís formal de constituir-se en unió temporal d'empreses en cas de resultar adjudicataris.  
2. Cada concursant no podrà presentar més d'una proposició, ni formular variants. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa presentades per este.  
3. Si l'últim dia del termini de presentació de proposicions coincidira amb dissabte, diumenge o festiu, el termini es prolongarà fins al dia hàbil següent.  
4. Així mateix, els licitadors hauran d'incorporar a les seues propostes de programa una acta notarial acreditativa del sotmetiment a informació pública del projecte d'urbanització, així com, en el cas que introduïsquen modificacions en l'ordenació, en els documents d'ordenació, així com aquells altres documents complementaris. A este efecte, els concursants protocol·litzaran els documents assenyalats anteriorment per mitjà d'acta autoritzada per un notari amb competència territorial al municipi d'Alzira, i depositarà una còpia d'estos a la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Generalitat Valenciana i en un diari no oficial d'àmplia difusió a la localitat, només als efectes de la presentació d'al·legacions. Abans de la publicació de l'anunci d'informació pública, els concursants hauran d'haver remés avís de l'inici del procediment de gestió indirecta del programa d'actuació integrada al domicili fiscal dels qui consten en el cadastre com a titulars dels drets afectats per l'actuació proposada. Tals avisos es practicaran per qualsevol mitjà que permeta tindre constància de la recepció per l'interessat o el seu representant, així com de la data, la identitat i el contingut de l'avís. L'acreditació de l'avís efectuat s'incorporarà a l'expedient. Quan l'avís es practique al domicili de l'interessat, si no es troba present en el moment del lliurament, podrà fer-se càrrec d'este qualsevol persona que es trobe al domicili i faça constar la seua identitat. Si ningú poguera fer-se càrrec de l'avís, es farà constar esta circumstància en l'expedient, junt amb el dia i l'hora en què es va intentar, havent de procedir novament, per una sola vegada i en una hora distinta, a practicar l'avís en els tres dies següents al primer intent.  
3.4. Capacitat econòmica i financera. documents que han d'aportar-se.  
La justificació de la solvència econòmica i financera de l'urbanitzador s'acreditarà per un o alguns dels mitjans següents:  
a) Informe d'institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte d'estos, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
3.5. Capacitat tècnica. Documents que han d'aportar-se.  
1. La justificació de la solvència tècnica i professional de l'urbanitzador s'acreditarà per un o alguns dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació de l'equip tècnic, estiga o no integrat en l'estructura organitzativa de l'urbanitzador, que participe en la gestió del programa d'actuació integrada, i especialment dels responsables del control de qualitat.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i l'execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i l'execució del programa d'actuació integrada.  
2. Si per raons justificades en cada cas concret l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'ajuntament que comptarà amb els mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós. L'anterior s'aplicarà, en tot cas, quan concórrega a la licitació una agrupació d'interés urbanístic.  
3. La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys, un dels seus membres.  
4. Procediments  
4.1. Tipus de procediment.  
Obert.  
4.2. Criteris d'adjudicació.  
Els criteris d'adjudicació al programa seran els següents:  
A) Preu màxim de venda dels solars industrials resultants a què es compromet l'urbanitzador. 30 punts.  
B) Import de les càrregues d'urbanització, expressat en euros per metre quadrat d'edificabilitat. 20 punts.  
C) Compromisos addicionals assumits voluntàriament i a càrrec seu per l'urbanitzador. 15 punts.   
D) Preus màxims de venda i característiques tècniques de les naus industrials de preu taxat a què es compromet a promoure l'urbanitzador. 10 punts.  
E) Coeficient de canvi a efectes de pagament en terrenys. 10 punts.   
F) Terminis d'execució del programa d'actuació integrada. 10 punts.  
G) Compromís d'edificació simultània a la urbanització dels solars resultants. 5 punts.   
Donada la concreció dels documents tècnics que aporta la corporació municipal al present procediment de selecció d'agent urbanitzador, entre els quals figura el document de planejament ja aprovat provisionalment per la corporació i el projecte d'urbanització s'entén que totes les alternatives tècniques que acompanyen la documentació exigida en les presents bases complixen els requisits tècnics mínims suficients com per a poder procedir a l'obertura de les proposicions juridicoeconòmiques.   
4.3. Informació administrativa.  
Número d'expedient: 6.7.0.2. 2546/2006.  
4.4. Obtenció del plec.  
Poden obtindre's fins al dia 19 de juliol de 2006.  
4.5. Cost.  
6,5 euros  
4.6. Forma de pagament.  
En la depositaria municipal, en horari de 09.00 a 14.00 hores, de dilluns a divendres.  
4.7. Termini de presentació d'ofertes.  
El 20 de juliol de 2006, en el Registre General d'Entrada de l'Ajuntament d'Alzira, fins a les 14.00 hores.  
4.8. Idioma de presentació d'ofertes.  
Espanyol.  
5. Informació addicional.  
Les bases generals per a l'adjudicació de programes d'actuació integrada han sigut publicades en el Butlletí Oficial de la Província de València, el 28 de març de 2006; i el termini d'entrada en vigor comença el 19 d'abril de 2006.  
Les bases particulars per a la programació de l'actuació integrada del polígon industrial El Pla han sigut remeses, per a la publicació en el Diari Oficial de la Unió Europea, en data 21 d'abril de 2006.  
Alzira, 21 d'abril de 2006.. L'alcaldessa accidental: Consuelo Martínez Sanchis.